Nr. C 178/4 De Europæiske Fællesskabers Tidende 5. 7. 83 
II 
(Forberedende retsakter) 
KOMMISSIONEN 
Forslag til Rådets afgørelse om bemyndigelse af Kommissionen til at medvirke ved finan­
sieringen af innovation i Fællesskabet 
(Forelagt Rådet af Kommissionen den 7. juni 1983) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 
235, 
under henvisning til Rådets afgørelse 83/200/EØF af 
19. april 1983 om bemyndigelse af Kommissionen til 
at optage lån under Det nye Fællesskabsinstrument til 
fremme af investeringerne i Fællesskabet ('), særlig 
artikel 2, 
under henvisning til forslag fra Kommissionen, 
under henvisning til udtalelse fra Europa-Parla­
mentet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
Indførelse og udbredelse af innovation er en forud­
sætning for at tilpasse produktionsstrukturerne, 
hvilket Det europæiske Råd erkendte ved at opfordre 
til udvikling og styrkelse af en teknologi- og innovati-
onspolitik for Fællesskabet; 
innovation er kendetegnet ved en usædvanlig høj 
risiko og udskudt rentabilitet, ligesom det er nødven­
digt at råde over et stort marked; 
små og mellemstore virksomheder er kilde til og 
befordrende for innovation, navnlig på områder som 
ny informationsteknologi, bioteknologi, energitekno­
logi, levnedsmiddelteknologi, fleksible produktions­
systemer og nye materialer; 
innovationsskabende små og mellemstore virksom­
heder har særlige finansieringsvanskeligheder, som 
ikke blot skyldes, at de kun i begrænset omfang har 
adgang til kapitalmarkederne, at deres egenkapital er for lille, og at de ikke eller kun i utilstrækkelig grad 
kan stille garantier, men også at investeringer i inno­
vation er af en særlig karakter; 
en fællesskabsindsats til fremme af finansieringen af 
innovationsskabende små og mellemstore virksom­
heder, som kan supplere de bestående nationale 
ordninger eller, tilskynde til nye nationale foranstalt­
ninger, kan blive en impuls til at de samlede midler, 
der anvendes til finansiering af innovation i Fælles­
skabet, øges betydeligt; 
en fællesskabsindsats bør også tage sigte på at 
tilskynde til tilførsel af egenkapital til innovationsska­
bende små og mellemstore virksomheder, og de 
kreditformidlende organer bør opmuntres hertil, ved 
at Fællesskabet påtager sig en del af den risiko, der er 
forbundet med finansiering af innovation; 
Fællesskabet bør først og fremmest finansiere 
projekter, der har betydning for dette, og som 
gennemføres som led i dets forsknings- og udviklings­
programmer eller som led i et tværnationalt sam­
arbejde i Fællesskabet; 
en fællesskabsindsats i form af en kombination af lån, 
ydet med lånte midler, og tilskud, ydet over 
budgettet, vil være den bedste løsning i den fase, hvor 
et nyt produkt, en ny proces eller en ny teknik 
indføres på markedet, samtidig med at dette vil give 
den den mest effektive udnyttelse af de budgetmidler, 
der afsættes hertil; 
det er nødvendigt at give bemyndigelse til en særlig 
lånetranche; 
der må fastlægges særlige bestemmelser for at tage 
hensyn til de specielle karakteristika ved innovations-
projekter og innovationsskabende små og mellemstore 
virksomheder; 
lån, der optages over det nye fællesskabsinstrument, 
er omfattet af budgetgaranti; 
O EFT nr. L 112 af 28. 4. 1983, s. 26. i betragtning af de specielle karakteristika ved den 
omhandlede type projekter bør der som led i budget-
5. 7. 83 De Europæiske Fællesskabers Tidende Nr. C 178/5 
proceduren årligt opføres relevante bevillinger på De 
europæiske Fællesskabers budget; 
Den europæiske Investeringsbank (herefter benævnt 
»Banken«) har erklæret sig rede til at medvirke ved 
gennemførelsen af denne foranstaltning — 
TRUFFET FØLGENDE AFGØRELSE: 
Artikel 1 
Der gives bemyndigelse til en lånetranche, hvis beløb 
for hovedstolens vedkommende ikke må overstige 
modværdien af 100 mio ECU. 
Artikel 2 
Provenuet af de i artikel 1 omhandlede lån anvendes 
udelukkende til i form af lån med benævnelsen »euro­
pæiske innovationslån« at finansiere innovationspro-
jekter i forbindelse med indførelsen af nye produkter, 
udvikling af nye processer eller anvendelse af nyska­
bende teknologi. Disse lån ydes til små og mellem­
store virksomheder, hjemmehørende i Fællesskabet, 
med kreditformidlende organer som mellemled. 
Som en undtagelse fra artikel 3, stk. 2, og artikel 5 i 
afgørelse 83/200/EØF, er de europæiske innovati­
onslån underkastet efterstående bestemmelser. 
Artikel 3 
Et europæisk innovationslån er en finansiering 
— med en normal løbetid på ti år, 
— for hvilken der ikke kræves nogen garanti af den 
låntagende virksomhed, 
— hvor renterne i de første år betales over De euro­
pæiske Fællesskabers almindelige budget, dog 
således, at udgifterne hertil ikke må overstige 
20 % af hovedstolen på det pågældende tids­
punkt, 
— som kun kan ydes til en virksomhed, hvis det 
kreditformidlende organ samtidigt og på egen 
risiko stiller et tilsvarende beløb til rådighed for 
denne, enten i form af egenkapital eller i form af 
en finansieringen på nogenlunde samme vilkår 
som det europæiske innovationslån. 
Opfylder den innovationsskabende virksomhed ikke 
sine forpligtelser, kan hverken Kommissionen eller 
det kreditformidlende organ kræve sin fordring 
indfriet, før de simple fordringshavere er blevet 
fyldestgjort. 
Artikel 4 
Et europæisk innovationslån kan også ydes til et 
kreditformidlende organ, hvis dette anvender prove­nuet til at indskyde kapital i en lille eller mellemstor 
virksomhed, der skaber innovation. I så fald påhviler 
tilbagebetalingen af det europæiske innovationslån og 
risikoen i forbindelse hermed det kreditformidlende 
organ; dette er forpligtet til at stille samme beløb til 
rådighed for virksomheden i form af kapitalindskud 
eller på lignende vis. 
Artikel 5 
Udgifterne til den rentehenstand, som indrømmes i de 
første år af løbetiden for europæiske innovationslån, 
opføres på De europæiske Fællesskabers almindelige 
budget, og beløbet udbetales til Banken i takt med 
betalingen af lånene. 
Artikel 6 
Banken bemyndiges til at varetage ydelsen og admi­
nistrationen af europæiske innovationslån samt ad­
ministrationen af rentehenstandsordningen til 
gennemførelse af denne afgørelse. Herom indgås en 
samarbejdsaftele mellem Kommissionen og Banken. 
Bankens virksomhed i forbindelse med denne bemyn­
digelse udøves på Fællesskabets vegne og på dets 
regning og risiko. 
Kommissionen træffer beslutning om, hvorvidt låne­
ansøgningerne kan efterkommes. For de ansøgninger, 
hvorom Kommissionen har truffet positiv beslutning, 
yder Banken europæiske innovationslån i henhold til 
bestemmelserne i denne afgørelse og efter de krite­
rier, der er fastlagt i samarbejdsaftalen. 
Med henblik på ydelsen af lån i henhold til denne 
afgørelse 
— fremsendes de kreditformidlende organers ansøg­
ninger samtidigt til Kommissionen og Banken. 
Banken indhenter positiv udtalelse fra den pågæl­
dende medlemsstat, 
— untertegnes finansieringskontrakterne med de 
kreditformidlende organer af Kommissionen og 
Banken, 
— aflægger det kreditformidlende organ beretning, 
for Banken, som underretter Kommissionen 
herom, om anvendelsen af de midler, det har fået 
udbetalt. 
Artikel 7 
Senest to år efter vedtagelsen af denne afgørelse og 
under alle omstændigheder, når det samlede låne­
beløb er nået op på 80 mio ECU, tager Rådet på 
grundlag af en beretning fra Kommissionen stilling 
til, om principperne og bestemmelserne i denne 
ordning fortsat er i overensstemmelse med de behov, 
som har ført til ordningens indførelse.